APURE บวก 5% ทะลุเป้า 7.45 บาท โบรกฯชี้รายได้ปีนี้แตะ 2.36 พันลบ.
APURE บวก 5% ทะลุเป้า 7.45 บาท โบรกฯชี้รายได้ปีนี้แตะ 2.36 พันลบ. ปีหน้าโตต่อเนื่อง 2.8 พันลบ.
APURE บวก 5% ทะลุเป้า 7.45 บาท โบรกฯชี้รายได้ปีนี้แตะ 2.36 พันลบ. ปีหน้าโตต่อเนื่อง 2.8 พันลบ.
24 พ.ย. 2564

ผู้สื่อข่าวรายงานว่า วันนี้(24พ.ย.2564) บริษัท อกริเพียว โฮลดิ้งส์ จำกัด (มหาชน)  หรือ APURE ณ เวลา 15.28 น.อยู่ที่ระดับ 7.80 บาท บวก 0.35 บาท หรือ 4.70% ด้วยมูลค่าซื้อขาย 199.53 ล้านบาท

บล.เอเชีย เวลท์ระบุในบทวิเคราะห์วันนี้(17 พ.ย.64)  ว่า  APURE: แนะนำ “เก็งกำไร” ราคาเป้าหมาย 7.45 บาท รายได้รวมของบริษัทในช่วง 9 เดือนปี 2564 คิดเป็น 67.4% ของประมาณการเดิม จึงทำการปรับประมาณการรายได้ในปี 64-65 ลง 13.4% และ 17.4% มาอยู่ที่ 2,362 และ 2,858 ล้านบาท ตามลำดับ เนื่องจากปัญหาด้านผลผลิตที่ไม่เพียงพอ และการขาดแคลนตู้คอนเทนเนอร์ เป็นปัจจัยจำกัดการฟื้นตัวในไตรมาส 4/2564 รวมถึงต้นทุนในส่วนของกระป๋องในปี 65 ที่จะเพิ่มขึ้นราว 10% เทียบช่วงเดียวกันของปีก่อนส่งผลให้กำไรสุทธิในปี 64-65 ลดลง 25.9% และลดลง 30.0% มาอยู่ที่ 315 และ 390 ล้านบาท ตามลำดับ
ในระยะสั้นมองบริษัทยังมีปัจจัยจำกัดการฟื้นตัวแต่ยังประเมินว่าบริษัทจะกลับมาเติบโตอีกครั้งในปี 65 จากทั้งการเพิ่มกำลังการผลิตไลน์ 15oz. เพื่อรองรับลูกค้า Walmart ซึ่งปัจจุบัน ติดตั้งเรียบร้อยแล้ว โดยอยู่ระหว่างการทดสอบ คาดพร้อมใช้งานเดือน ธ.ค. 64 และบริษัท เตรียมออกสินค้าใหม่ ได้แก่ ข้าวโพดแช่แข็ง ที่ปัจจุบันอยู่ระหว่างการติดตั้งเครื่องจักรและ ทำห้องเย็นเพื่อเก็บสินค้า คาดจะเริ่มเห็นสินค้าช่วงครึ่งแรกปี 2565
นอกจากนี้ Upside ในอนาคต จะมาจากการลงทุนในธุรกิจอื่นๆที่ทั้งเกี่ยวข้องและไม่เกี่ยวข้องกับธุรกิจเดิม จาก Upside ของราคา หุ้นที่เริ่มจำกัด เราจึงปรับคำแนะนำเป็น “เก็งกำไร” ให้ราคาเป้าหมายใหม่ในปี 65 ที่ 745 บาท อิง PER 18.3 เท่า